EFF-off, EFF, sê swart leerlinge oor Afrikaans | Netwerk24
Irvette teiken nuwe beste tyd in Hamburg
Irvette van Zyl sal 'n nuwe persoonlike beste tyd in haar visier hê wanneer sy op 11 April by die Hamburg-marathon in Duitsland aantree.
Holloway breek eindelik 60 m-hekkies se wêreldrekord
Die Amerikaner Grant Holloway het Woensdagaand 'n nuwe wêreldrekord in die 60 m-hekkies opgestel by Wêreldatletiek se binnenshuise byeenkoms in Madrid.
OP sal vanjaar Bok of 2 oplewer, sê Div
Hy voorspel dat een of twee van sy Oostelike Provinsie-spelers vanjaar in die Springbok-groep opgeneem sal word, sê die OP-breier, Peter de Villiers.
Banke, kleinhandel styg ná verbruiker se verligting
Banke en kleinhandelaars se aandeelpryse het stewig gestyg nadat belastingverligting vir verbruikers in Woensdag se begroting aangekondig is.
'n Goeie skeutjie gesonde verstand kan ons almal baie help
Menige mens se grens tussen gesonde verstand en stommiteit herinner sterk aan ons land se grense – onbewaak en oop.
EFF-off, EFF, sê swart leerlinge oor Afrikaans
Deur Charles Smith 25 Januarie 2018 05:00
Ek gaan vir my 'n T-hemp maak met dié slagspreuk groot op die bors. En ek gaan dit met trots dra.
Dit is die boodskap dié week deur swart leerlinge aan tradisioneel Afrikaanse skole in Gauteng aan die EFF oor Afrikaans.
Hul boodskap is kort en kragtig: Afrikaans is óns taal.
"Ek wil hê die taal moet oorleef en ek wil mense aanmoedig om dit te praat. My moedertaal is Sotho en ek praat ook Engels. Maar Afrikaans is my tweede taal," sê Mpho Madiba (16), gr. 11-leerling in 'n berig in The Citizen, 'n Engelse dagblad.
Swart leerlinge van verskeie skole aan die Oos-Rand het opgestaan vir Afrikaans in die nadraai van die politiek georkestreerde aanvalle op die Hoërskool Overvaal nadat die hooggeregshof beslis het die skool hoef nie die 55 Engelse leerlinge toe te laat nie. Dit was 'n gatslag vir Panyaza Lesufi, die LUR, en ander wat soos hy dink dat Afrikaans moet verdwyn.
En die EFF wat orals wil brand stig en verwoes as hy nie sy sin kry nie. Noudat Jacob Zuma 'n floumakou is, moet Julius Malema se bende die TV-kameras se aandag elders trek. Nou het swart leerlinge gesê: EFF-off. Hou jul hande van Afrikaans.
Ek dink nie ons begryp watter verskuiwing vind plaas nie. Swart leerlinge kom op vir Afrikaans terwyl pienk "leftie"-Afrikaners steeds die Soweto-opstand van 1976 gebruik om Afrikaans te boor en hul kinders in Engelse skole te sit.
Hoe vinniger Afrikaanse kinders Suid-Sotho (of Xhosa en Zoeloe) leer, hoe vinniger gaan ons aanpas en in vrede kan saamleef.
Nóg 'n skuif het gebeur. Suid-Sotho is vanjaar ingestel in graad 1 in Afrikaanse skole in die Vrystaat. Hopelik ook in Engelse skole. Die Vrystaatse onderwysdepartement verdien hier 'n stewige klop op die skouer. Hoe vinniger Afrikaanse kinders Suid-Sotho (of Xhosa en Zoeloe) leer, hoe vinniger gaan ons aanpas en in vrede kan saamleef.
Afrikaanse skole in die Vrystaat sal egter baie vinniger moet aanpas om die interne weerstand teen die Lesufi/ANC/EFF/Jonathan Jansen-aanslag op te bou. Werf meer bruin en swart leerlinge en stel baie meer swart en bruin onderwysers aan.
Die mite dat die Grondwet Afrikaans gaan beskerm, het 'n nekslag in die Konstitusionele Hof se uitspraak oor die Universiteit van die Vrystaat (UV) se taalbeleid gekry.
Die aanslag teen Afrikaans word egter gestuit uit 'n onverwagse oorde – swart Suid-Afrikaners. Jansen en die "lefties" sluk swaar hieraan.
Ek het die laaste week as Suid-Afrikaner, joernalis en boer met verskeie swart boere en sakelui te doen gekry. Ek is elke keer van die begin in die mooiste Afrikaans aangespreek.